Tämä on maailman suurin harmaariuttahaiden parvi.
Niitä on 700.
Nämä vaikuttavat pedot kokoontuvat yhteen täyden kuun aikana.
Ne aikovat syödä.
Nyt tutkijat menevät sukeltamaan niiden keskelle -
ja käyttävät huipputekniikkaa niiden kuvaamiseen.
He selvittävät, mitä haiden parvessa oikeasti tapahtuu.
700 harmaariuttahaita elää keskellä valtavaa Tyyntämerta.
Ne elävät saarella, jota ei näy avaruudesta käsin.
Fakaravan atolli sijaitsee 400 kilometrin päässä Tahitista.
Se on kehäriutta, jossa on aukkoja,
jotka yhdistävät laguunin valtamereen.
Syvimpiä niistä kutsutaan kanaviksi.
Fakaravan eteläisimmän kanavan kohdalla
on maailman suurin harmaariuttahaiden parvi.
700 haita elää täällä korallien muodostamassa laaksossa
joka on osa UNESCON biosfääriohjelmaa.
Niiden käyttäytymisestä ei tiedetä paljoakaan.
Tänne tulee valtava määrä haita,
jotka seuraavat johtajiaan.
Yli 20 sukeltajaa ja tutkijaa ovat saapuneet tutkimaan niitä.
Ryhmän johtaja on biologi ja valokuvaaja Laurent Ballesta.
Varovasti. Laske se alas.
Laurent ja hänen ryhmänsä ovat olleet täällä ennenkin.
Neljä vuotta sitten he tulivat tutkimaan tuhansia meriahvenia,
jotka tulevat tänne kutemaan kesäkuussa täyden kuun aikana.
Täysikuu innoittaa ne kutemaan.
Tämä huhu piti paikkansa.
Fakaravan väylällä on yksi maailman suurimmista -
meriahvenparvista. Siinä on noin 17 000 yksilöä.
Ne houkuttelevat tietenkin paikalle haita.
Niitä oli niin paljon, että tutkijaryhmä laski niitä jatkuvasti uudelleen.
Kuvasimme haita koko 800 metrin mittaisen -
eteläisen väylän matkan.
Kuvanauhalta laskettiin yli 700 haita -
tai tarkalleen ottaen 705 kappaletta.
Kukaan ei ole koskaan nähnyt niin montaa haita samaan aikaan.
Laurent ja hänen ryhmänsä eivät anna pelon estää heidän uteliaisuuttaan.
He ovat päättäneet mennä sukeltamaan yöllä satojen haiden sekaan.
Kun aloimme tutkia tätä aluetta,
totesimme, että päivisin väylän keskiosassa uivat hait -
uivat yhtäkkiä väylän pohjalle.
Ne alkoivat uida edestakaisin väylän pohjassa.
Emme uskaltaneet mennä niiden lähelle.
Pysyttelimme noin 10 metriä niiden yläpuolella.
Kuvasimme niitä kauempaa ja pysyttelimme sikiöasennossa.
Emme halunneet päästää raajojamme niiden leukojen ulottuville.
Vedessä kuhisi valtavasti haita.
Aloimme sukeltaa hieman syvemmälle väylän reunoilla.
Pidimme turvavälin, mutta menimme lähemmäs pohjaa.
Emme nähneet mitä parven keskellä tapahtui kun sukelsimme sen reunamilla.
Kun sukelsimme syvällä, hait tönivät meitä.
Hitto!
Me emme olleet niille ravintoa. Olimme vain tiellä.
Hitto!
Huomasimme, että niillä oli sosiaalista kanssakäymistä.
Aloimme epäillä, että niillä oli erilaisia saalistusstrategioita.
Se alkoi kiinnostaa meitä.
Ajattelimme katsoa, voisimmeko todistaa sen tieteellisesti.
Laurent haluaa todistaa, että hait ovat älykkäämpiä kuin luulemme.
Seuraavat päivät ovat tärkeitä.
Kesäkuun täysikuu houkuttelee paikalle suuren meriahvenparven.
Silloin hait alkavat herkutella.
Sekä tieteilijät että kalat odottavat täyden kuun aikaa.
Se on kuin lähtölaskenta haiden herkutteluun.
Nämä 700 haita eivät kokoonnu Fakaravaan vahingossa.
Ne ovat täällä saaren historian takia.
Saaren geologinen historia on muodostanut sen olosuhteet.
Fakarava syntyi noin 70 miljoonaa vuotta sitten.
Tyynenmeren syvyyksistä puhkesi tulivuori -
ja sen rannikoille alkoi muodostua koralliriuttoja.
Pian saarta ympäröi kehäriutta.
Pohjoisessa jokien makea vesi esti korallien kasvun -
ja riuttaan muodostui noin kolmen kilometrin kokoinen aukko.
Tulivuori lopetti toiminnan seuraavaksi kahdeksi miljoonaksi vuodeksi.
Tulivuori katosi, mutta riutta jatkoi kasvamista.
Voimme vieläkin erottaa muinaiset joet, joista on tullut väyliä.
Pohjoisin väylä hidastaa vuorovettä,
joten etelässä merivirta on heikompi.
Heikompi merivirta auttaa eläimiä.
Sen ansiosta koralli voi kasvaa ja se tarjoaa suojapaikan kaloille,
mutta virta kykenee kuitenkin tuomaan alueelle ravinteita.
Haitkin pitävät tällaisesta virrasta.
Päivisin ne voivat levätä täällä, ja öisin ne voivat saalistaa täällä.
Merivirta auttaa selittämään miksi hait kokoontuvat tänne.
Laurent ei voi ymmärtää kaikkea,
ennen kuin hän tutkii näiden petoeläinten liikkeitä paremmin.
Hän on pyytänyt kolmea tiedemiestä rakentamaan mallin.
Ensin he asentavat antenneja väylän pohjaan.
Virran nopeus vaihtelee väylässä.
Me tiedämme, missä hait ovat ja kuinka aktiivisia ne ovat.
Jos otamme selvää, kuinka voimakas merivirta on,
voimme saada selville, kuinka niiden käyttäytyminen vaihtelee.
Olemme kokeilleet eri menetelmiä.
Vastaanottimet pitää asentaa noin sadan metrin välein.
PROF. CHARLIE HUVENEERS FLINDERSIN YLIOPISTO, AUSTRALIA
Yritämme löytää niille parhaat mahdolliset sijainnit,
varmistaaksemme, että lähettimellä varustetut hait -
ovat lähellä vastaanottimia. Siksi ne asennetaan reunoille.
Asennamme niitä myös sinne, missä ne saalistavat öisin -
verrataksemme päivän ja yön aikaista käyttäytymistä.
TRI JOHANN MOURIE CRIOBE-CNRS, RANSKA
Suuri haiparvi on yleensä tässä kohtaa.
Sen ansiosta nämä vastaanottimet voivat seurata niitä.
Hienoa. Nyt pitää vain asentaa ne.
He ovat saaneet luvan hallitukselta 25 vastaanottimen asentamiseen,
koska näitä haita suojellaan lailla.
22 on 101799.
1, 1, 3, 1, 2, 2.
Antennien asentaminen on tutkimuksen helppo vaihe.
1, 1, 5, 3, 3, 4.
Seuraavaksi 40 haihin täytyy kiinnittää elektroninen siru
jotta he voivat seurata niiden liikkeitä.
Harmaariuttahait eivät halua mennä sukeltajien lähelle.
Ne ovat varovaisia.
Ne ovat myös nelimetristen vasarahaiden saaliseläimiä.
Hyvä. VHF toimii hyvin.
Kun antennit on asennettu,
on aika keksiä, kuinka asentaa sirut haihin.
Sirut paljastavat tutkijoille, koska hait lähtevät saalistamaan,
ja lähtevätkö ne joskus väylän ulkopuolelle.
Ne paljastavat, tekevätkö nämä 700 haita yhteistyötä.
Sen voisi asentaa tähän.
Jos kaikki menee suunnitelmien mukaan,
he voivat seurata jokaisen hain liikkeitä.
Ryhmällä on käytössään toinenkin apuväline.
Heillä on kamera, jonka he voivat kiinnittää haihin.
Kokeilemme tätä.
Tämä on Yannisin ensimmäinen yösukellus haiden keskellä.
Hän ja Laurent yrittävät -
kiinnittää kameran haihin yllättävällä tavalla.
Hait eivät välttämättä suostu yhteistyöhön.
Tutkijat työskentelevät Fakaravan atollilla yöllä,
koska päivisin hait ovat varovaisia eivätkä päästä heitä lähelleen.
Öisin ne ovat rohkeampia, koska ne saalistavat.
Tutkimukset ovat paljastaneet, että jos hain kääntää selälleen
se menee hypnoosin kaltaiseen tilaan.
Tämä todistettiin hailla, jotka olivat tottuneita sukeltajiin.
Nyt Laurent kokeilee sitä näiden saalistavien haiden kanssa.
Heidän yllätyksekseen tekniikka toimii.
Tämä on taikatemppu, joka voidaan ehkä todistaa tieteellisesti.
Heidän täytyy löytää suurikokoinen hai kameraa varten.
Näiden kahden tutkijan täytyy tehdä tiivistä yhteistyötä.
Jokainen hai reagoi eri tavalla.
Jotkut eivät mene hypnoosiin, ja silloin ne voivat purra.
Yannisin mielestä tämä hai on liian pieni. Laurent päästää sen irti.
Kun he etsivät suurempaa haita he näkevät ennennäkemättömän saalistuksen.
He näkevät mureenan.
Harmaariuttahai ei uskaltaisi yksin käydä suuren mureenan kimppuun,
mutta yhdessä hait hyökkäävät sen kimppuun välittömästi.
Kahden tunnin kuluttua Yannis ja Laurent luovuttavat.
Kameran kiinnittäminen on liian vaikeata.
Heidän täytyy pian keksiä toinen tapa.
Toimistolla Yannis katsoo ensimmäiset kuvat.
Hän huomaa jotakin.
Näyttää siltä, että hait saattavat saalistaa pareina.
Eräs kiehtova asia näissä Fakaravan haissa on se...
TRI YANNIS PAPASTAMATIOU FLORIDAN KV. YLIOPISTO, USA
...että niillä on jonkinlaista sosiaalista vuorovaikutusta.
Haluamme tietää, miksi tätä tapahtuu.
Jos hai pysyttelee toisen hain lähellä,
se voi hyötyä toisen hain saamasta saaliista.
Tässä voisi olla kala, jonka hai on huomannut -
ja hyökkää sen kimppuun. Jos se ei saa kalaa kiinni,
toinen hai on huomannut sen -
ja saa kalan saaliikseen.
Jos hait pysyttelevät lähellä toisiaan, ne voivat hyötyä toistensa saaliista.
Se voi olla yksinkertainen syy siihen, miksi ne saalistavat yhdessä.
Tällainen yhteistyöteoria voi olla mielenkiintoinen,
mutta se herättää lisää kysymyksiä.
Ovatko ne ystäviä vai kilpailijoita? Ovatko ne aina yhdessä?
Saalistavatko ne joka yö?
Hai tarvitsee kolmesta neljään kiloa kalaa viikossa.
Teoriassa sen ei siksi tarvitse saalistaa joka vuorokausi.
Elektroniset sirut saattavat paljastaa lisää asioita,
mutta ensin heidän pitää kiinnittää ne haihin.
Muualla maailmassa -
tutkijat pyydystävät hait siimalla ja koukulla.
Täällä Fakaravan atollilla -
tutkijat ovat päättäneet pyydystää ne käsin,
lassota ne ja vetää ne veneen vierelle.
Kukaan ei ole kokeillut tätä harmaariuttahaiden kanssa.
Sitä on kokeiltu ainoastaan valkoevähaiden kanssa.
Se vahingoittaa haita paljon vähemmän,
mutta pureman riski on suuri.
Yksi ongelma hypnoosissa on hain paino.
Jos hai ei ui, se uppoaa.
Jos hai ei voi uida, se vajoaa syvemmälle,
ja sen leuat joutuvat lähelle sukeltajan jalkoja.
Hitto!
Tämä on Laurentille haaste.
Hän on päättänyt onnistua.
Yannis, pidä köydestä kiinni.
Yannis, vedän sitä toiselta puolelta.
-Tähänkö? -Hyvä.
Anna sille lisää köyttä.
Hyvä. Me onnistuimme.
Yksi, kaksi, kolme.
-Hyvä. -Nyt se menee.
-Kiltti poika. -Älä koske siihen.
Lähemmäs.
Kun hai on selällään,
se on paljon rauhallisempi ja siru on helpompi kiinnittää siihen.
Se ei myöskään stressaannu niin paljoa.
Yannis yrittää kiinnittää ensimmäisen sirun.
Hain iho on todella kova.
Hain ihon alla on paksu lihaskerros.
Vaikka nämä viillot näyttävät melko syviltä,
meidän pitää muistaa muutama asia.
Haiden elämä on melko väkivaltaista,
etenkin kun ne parittelevat.
Uros puree naarasta,
ja naaraat vahingoittuvat usein parittelun yhteydessä.
Monissa naaraissa on valtavia arpia,
jotka ovat paljon suurempia kuin tämä viilto.
Hait ovat sopeutuneet selviämään tällaisista vammoista.
Koska niillä on hyvä vastustuskyky,
haavat paranevat todella nopeasti.
Olemme saaneet kiinni haita muutama päivä sirun asentamisen jälkeen,
ja niiden haava oli jo parantunut.
-Päästänkö irti? -Kyllä.
Yksi, kaksi, kolme. Käännä ja irrota se. Käännä se.
-Nyt se lähtee. -Täydellistä.
Ainakin tiedämme, että se on terve.
He haluavat siruttaa 40 haita ja seurata niitä vuoden ajan.
He saavat selville kaiken mitä hait tekevät.
He tietävät, pysyvätkö hait väylässä ja saalistavatko ne joka yö.
He saavat selville, vaikuttaako kuun kierto niihin.
Sirun kiinnittäminen 40 haihin ei ole helppoa.
Herrajumala!
Täällä Fakavaran atollilla -
tutkijat pyydystävät haita lasson avulla -
ja yrittävät välttää muiden haiden hyökkäyksiä.
Yksi, kaksi, kolme.
Nyt se menee.
Ehkä tätä haita on purtu parittelun yhteydessä,
tai saalistuksen aikana.
Ne voivat purra toisiaan.
Se on uros. Ensimmäinen uros.
Tämä hai on isompi, joten Yannis yrittää kiinnittää siihen kameran.
-Palaa luokseni. -Käännä se.
-Selvä, nyt. -Hyvä.
Tämä on paras tapa tehdä se.
Työnnä sitä ja päästä irti.
He kiinnittivät yhdeksän sirua ensimmäisen yön aikana.
Heidän 40 hain tavoitteensa on haastava.
He ovat laskeneet haita. Niitä oli 416, sitten 480, sitten -
520. Haiden lukumäärä kasvaa kun täyden kuun aika lähestyy.
Päivisin hait muodostavat kolme seinän kaltaista ryhmää,
joita tutkittiin jo 1960-luvulla,
kun tutkijat näkivät tällaisia haiparvia ensimmäistä kertaa.
Hait kokoontuvat tiettyihin paikkoihin.
Neljän vuoden aikana Laurentin ryhmä on huomannut,
että hait pysyttelevät virtauspaikoissa.
Kun yksi hai poistuu virtauksesta, toinen hai ottaa sen paikan,
aivan kuin muuttolintujen aurassa.
Ne pysähtyvät ainoastaan hammaspuhdistuksen ajaksi.
Tutkijat huomaavat, että kamera on irronnut haista.
Yannis Papastamatiou yrittää tutkia parven käyttäytymistä.
Olemme huomanneet tästä videosta,
että kameraa kantanut hai pysyttelee usein -
tämän selkäeväänsä vahingoittaneen hain seurassa.
Se voi tarkoittaa, että näillä kahdella hailla on jokin suhde.
Haluamme tietää, tapahtuuko tällaista öisinkin.
Haluamme tietää, toimivatko ne yhdessä kun ne saalistavat.
Täyden kuun aika koittaa pian.
Nyt Laurent aikoo käyttää monimutkaista keksintöään.
Tässä kaaressa on sekä kameroita että videokameroita,
joilla voidaan kuvata haiden saalistusta.
Sen 32 synkronisoitua kameraa pystyvät ottamaan kolmiulotteisen kuvan.
Tutkijat eivät tiedä, miten hait reagoivat tähän laitteeseen.
Ensimmäiset kuvat otetaan päivällä.
Vasta yöllä he saavat selville,
mitä tapahtuu, kun 700:sta haista tulee 700 saalistajaa.
Mene.
Päivänvalon aikaan kolmiulotteinen kuva näyttää lupaavalta.
Nyt heidän täytyy odottaa yötä.
Tällä väylällä on niin paljon ravintoa että se on kuin ravintoliukuhihna,
joka alkaa liikkua nopeammin kun kesäkuun täyden kuun aika lähestyy.
Nyt täällä on runsaasti saaliseläimiä nälkäisille haille.
Yksi toisensa jälkeen monet eri kalalajit -
saapuvat väylälle kuin ennalta sovittuun tapaamiseen.
Ne varaavat sopivan paikan,
jotta niiden munat olisivat suojassa riutan petoeläimiltä.
Ne ovat valmiita kutemaan, ja niiden kutu siirtyy täältä merelle.
Alussa väylällä näkyy vain joitakin meriahvenia,
mutta pian niitä tulee tänne 17 000 kappaletta, ja hait tietävät sen.
Tästä kuherruskuukaudesta tulee pian erittäin verinen.
Nämä 700 haita alkavat herkutella muutaman päivän kuluttua,
ja tutkijat haluavat kuvata koko tapahtuman.
Antonin ja Thibault käyttävät kamerakaarta.
Tämä on Yannisin viimeinen yö.
Hän voi vihdoinkin asentaa 40. mikrosirun.
Kun ilta pimenee,
kalat ovat puoliunessa, eivätkä ne tiedosta vaaraa.
Silloin hait alkavat saalistaa.
Videonauha paljastaa saalistuksen eri vaiheet.
Hait keskittyvät selvästi ääniin.
Näkökyvystäkin on hyötyä, mutta näissä hämärissä paikoissa -
hailla on käytössään hyvä aisti.
Se havaitsee kalojen sähkömagneettisen kentän -
suunsa lähellä sijaitsevilla herkillä aistisoluilla,
lorenzinin ampulleilla.
Se pystyy aistimaan sen vain 30 senttimetrin etäisyydeltä.
Mitä hermostuneempi kala on, sitä voimakkaampi sen kenttä on.
Jos kala leikkisi kuollutta, hai luulisi sitä elottomaksi esineeksi -
ja jättäisi sen rauhaan.
Yksinäinen hai on kömpelö,
mutta parvessa saalistavat hait ovat tehokkaita.
Video paljastaa, että neljäsosa saalistusyrityksistä onnistuu.
Susilauman saalistusta pidetään tehokkaana,
mutta niiden saalistusyrityksistä vain 14 prosenttia onnistuu.
Video paljastaa, että hait piirittävät saaliinsa.
Yhteistyöstä on selvästi hyötyä.
Kun saalis on piiritetty, tilanne muuttuu.
Jokainen hai vaatii oman osansa.
Siitä ei ole haittaa, koska Fakaravalla on runsaasti ravintoa.
Ennemmin tai myöhemmin jokainen hai saa oman osansa.
Leuoista ei kuitenkaan ole hyötyä, jos saalis pysyy piilossa.
Tutkijat huomaavat jotain mielenkiintoista.
Harmaariuttahait seuraavat valkoevähaita.
Ne kykenevät menemään koloihin ja peruuttamaan pois niistä.
Siksi vain ne kykenevät saamaan saaliseläimet ulos koloistaan.
Tämä on uusi ja mielenkiintoinen käyttäytymismalli.
Nämä hait osaavat hyötyä toisesta hailajista.
Haihin kiinnitetyt mikrosirut -
lähettävät tietoa aina kun hait uivat antennien ohi.
Viikon kuluttua Johann ja Antonin alkavat analysoida tätä tietoa.
Antennit palautetaan mereen joka yö keräämään tietoa.
Jokaiselle eri haille on annettu oma värinsä.
Täällä on kaksi ryhmää. Yksi ryhmä pysyttelee täällä -
väylän meren puoleisella reunalla.
Toinen ryhmä on paljon aktiivisempi.
Yleensä ne käyttävät tätä reittiä.
Öisin ne uivat enemmän tällä alueella.
Voimme myös saada selville, onko parvessa johtajia.
Tietyt ryhmät uivat yleensä yhdessä.
Voimme seurata, johtaako kutakin ryhmää sama hai.
Täyteen kuuhun on vain kolme päivää. Tutkijat valmistautuvat siihen.
Kameroilla varustettu kaari asennetaan haiparven keskelle,
ja se kuvaa haiden saalistusta.
Täyteen kuuhun on kaksi päivää. Yön alettua
hait jatkavat saalistamista, eivätkä ne häiriinny
sukeltajien läsnäolosta.
On selvää, että kun hait lepäävät päivisin -
ja kun ne saalistavat öisin, ne tekevät yhteistyötä -
pienissä ryhmissä.
Videonauha paljastaa, kuinka ne saalistavat.
Oikealla oleva hai ajaa saaliin kohti toista haita.
Hidastettu kuva paljastaa, kuinka ne saalistavat yhdessä.
Haiparvi ui yhdessä,
ja ne ovat järjestäytyneet siten,
että ne voivat auttaa toisiaan.
Saalis voi paeta kerran tai kaksi, mutta se ei selviä ikuisesti.
Tämä on mielenkiintoinen sekoitus yhteistyötä ja kilpailua.
Enimmäkseen ne katselevat toisiaan, mutta siitä on hyötyä.
Jos yksi hai ei saa kalaa, toinen hai saa sen.
Tällä hetkellä täällä saalistaa lähes 600 haita.
Saalistajien määrä kasvaa joka päivä.
-Nyt olimme osa haiparvea. -Olen samaa mieltä.
Juuri niin. Olimme niiden keskellä.
Halusin ottaa hain kumpaankin kainaloon ja kävellä niiden kanssa.
Haita oli aivan kaikkialla! Emme joutuneet pettymään.
Niitä tulee tänne lisää joka vuosi.
Siellä oli paljon nuoria haita.
Nuoret hait olivat ehkä tämän kokoisia.
-Yksi niistä kutsui sinua isäksi. -En tunnusta sellaista.
He ovat sukeltaneet 50 yötä.
Nyt on 51. yö ja täysikuu.
Tämä on kaikkein tärkein yö Laurentin tutkijaryhmälle.
He katsovat mereen asennettua valvontakameraa.
Kuten aina tähän aikaan vuodesta, meriahvenet ovat palanneet.
Yleensä ne elävät yksin, mutta nyt ne tulevat tänne kutemaan.
Ne kaikki muistavat tulla tänne täyden kuun aikaan kesäkuussa.
Kaikilla naarailla on selvästi munia.
Kaikki 700 haita ovat odottaneet tätä päivää koko vuoden.
Tänä iltana selviää, kuinka hait tekevät yhteistyötä.
Hait lepäävät väylällä ja valmistautuvat hyökkäämään.
Pian ne alkavat herkutella.
Vaisto ohjaa meriahvenet kutemaan tänne kerran vuodessa.
Koiraat pysyttelevät piilossa. Ne odottavat naaraiden kutemista.
Niiden ei kannata tulla esille. Yö on koittanut.
Haiparvi alkaa herätä ja niillä on nälkä.
700 haita alkaa parveilla saaliinsa ympärillä.
Joka paikassa on hampaita ja suomuja.
Tämä on vaarallinen liikenneympyrä.
Hait löytävät saaliinsa sähkömagneettisen kentän avulla.
Tämä on se hinta, jonka meriahvenet joutuvat maksamaan kutemisesta.
Vaikka hait saalistavat yhdessä, ne eivät halua jakaa saalistaan.
Joillakin on syviä muiden haiden aiheuttamia arpia.
Tämä meriahven on onnistunut pakenemaan kolmelta hailta
mutta siitä tulee neljännen hain uhri.
Unelias papukaijakala törmää valkoevähaihin.
Harmaariuttahai puree valkoevähaita ja papukaijakala pakenee.
Tällä meriahvennaaraalla on valtava vatsa. Se ei pääse pakoon.
Sen munat leviävät veteen ja katoavat.
Keskiyöllä täysikuu on korkeimmillaan.
Se valaisee meren pohjan.
Aamuviideltä kuu on laskeutunut lähes horisonttiin,
ja väsyneet hait jäävät pimeään.
Saalistus päättyy. Meriahvenet tietävät sen ja alkavat kutea.
Pimeässä hait vaikuttavat vähemmän valppailta.
Kameroiden heikot valot eivät häiritse niitä.
Haista on kehittynyt tehokkaita petoeläimiä,
mutta niiden saaliseläimetkin ovat kehittyneet.
Meriahvenet ovat ajoittaneet kutemisensa -
täydellisesti juuri tähän hetkeen.
Sekä saaliilla että pedoilla on vahvoja ja heikkoja kohtia.
Meriahvenet eivät ole yhtä helppoja saaliita kuin tutkijat kuvittelivat.
Joskus hait eivät saa niitä kiinni.
Tutkimusta on jatkettu nyt neljä kuukautta.
Haihin asennetut mikrosirut jatkavat haiparven seuraamista.
Hailla näyttää olevan joitakin sääntöjä.
Päivisin ne muodostavat kolme ryhmää. Ne nukkuvat yhdessä.
Ne alkavat muodostaa pareja.
Yön tullen ne kokoontuvat yhteen saalistusta varten -
ja muodostavat pienempiä saalistusryhmiä.
Seuraavana yönä ne saattavat vaihtaa paria.
Tällaista käyttäytymistä ei ole koskaan ennen tutkittu.
3 000 tuntia veden alla kuvattua kuvanauhaa paljastaa,
että suuri haiparvi on vaarallisempi kuin susilauma.
Sitäkään ei ole tutkittu ennen, että kuun kierto säätelee haiden elämää -
paljon enemmän kuin ravinnon saatavuus.
Kuun valon määrä säätelee saalistuksen tahtia.
Aamuisin hait palaavat omiin ryhmiinsä.
40:stä haista, joilla oli mikrosiru,
kaksi poistui merelle, eivätkä ne palanneet koskaan.
Fakaravalla on vielä paljon salaisuuksia,
mutta yksi asia on selvä.
Harmaariuttahait ovat tämän alueen kiistämättömiä kuninkaita.
Tekstitys: Katja Reijonen